《山居四十首 其七》
元代·栯堂

千年明镜忽生尘，逐妄迷真岂有因。海上刻舟求剑客，市中当昼攫金人。

万牛难挽清风转，两曜偏催白发新。此事知音古来少，碧天无际地无垠。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。